เรื่องร้องเรียน: วันที่ 21 ก.ค. 66 ได้โทรแจ้งที่ 1555  เรื่องปัญหารถขนดินวิ่งส่งดินตั้งแต่ประมาณ 7 โมงเช้า รวมถึงรถตักดินด้วย ทำต่อเนื่องตั้งแต่ประมาณ 7 โมงเช้ามาตลอด เป็นเวลาหลายวันติดต่อมาเป็นเวลาประมาณ 1 เดือน พิกัด ซอยเอกชัย 99 สถานที่ก่อสร้างโรงพยาบาลนครธน  หลังจากได้แจ้งเรื่องไป ได้รับคำชี้แจงกลับว่า รถขนดินวิ่งในเวลา 9.00-16.00 น. ถูกต้องนั้น ไม่เป็นความจริงค่ะ  เสียงกระแทกของรถดินดังมาก และสะเทือนคล้ายเวลาตอกเสาเข็ม ซึ่งเวลา 7.00 น. รถดินต้องไม่สามารถวิ่งได้ แต่ทำไมถึงวิ่งขนส่งดินได้มาตลอดเป็นเดือน และเวลา 7.00 น. ไม่ควรเป็นเวลาที่รถตักดินเริ่มทำงาน ถามเพื่อนบ้านในหมู่บ้าน ได้ยินชัดเจน และไม่พอใจ นอนต่อไม่ได้ต้องสะดุ้งตื่นเพราะเสียงกระแทกของรถดินค่ะ  ดังนั้นขอส่งหลักฐานวีดีโอให้ เพื่อรบกวนประสานไปทางสำนักงานเขตบางบอนอีกครั้งค่ะ  อ้างอิง ศูนย์กทม.1555 ติดตามเรื่องแจ้ง #TVPEJF ได้ที่ c.traffy.in.th/TVPEJF รหัส 5839
การดำเนินการของเจ้าหน้าที่: กรณีร้องทุกข์ดังกล่าวฝ่ายเทศกิจได้ตรวจสอบแล้ว ขณะตรวจสอบพบว่าผู้รับเหมาหยุดทำการถมดินเนื่องจากมีฝนตก เจ้าหน้าที่จึงได้แจ้งปัญหาการร้องทุกข์ให้ทราบ และได้ขอความร่วมมือให้ผู้รับเหมาปรับเวลาการทำงาน เพื่อลดผลกระทบต่อประชาชน โดยซึ่งผู้รับเหมาแจ้งว่าทราบเรื่องแล้วและได้มีการประชุมร่วมกับผู้ว่าจ้างแล้วจะมีการปรับเวลาการทำงาน ดังนี้  -วันจันทร์-ศุกร์ จะทำงานตั้งแต่เวลา 08.00 -17.00 น. -วันเสาร์-อาทิตย์ จะทำงานตั้งแต่เวลา 09.00-17.30 น. เพื่อเป็นการแก้ปัญหาความเดือดร้อนของประชาชน  #เทศกิจเป็นมิตรกับทุกคน จริงจังจริงใจ รับใช้ประชาชน
ความเห็นของผู้แจ้ง: ขอบคุณเจ้าหน้าที่ ที่เข้ามาตรวจดูพื้นที่ค่ะ หากมีการขนดินก่อนเวลาทำงานอีก จะแจ้งให้ทราบอีกครั้งค่ะ ขอบคุณมากค่ะ
พื้นที่: แขวงบางบอนใต้ เขตบางบอน กรุงเทพมหานคร